**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 016**

**Датум: 20. 09. 2024. године**

**ЛАПОВО**

На основу члана 69. тачка 3. Закона о јавним предузећима („Сл. гласник РС“, број 15/16 и 88/19), члана 28. Закона о комуналним делатностима ("Службени гласник Републике Србије", бр. 88/2011, 46/2014 - Одлукa УС РС, 104/2016 и 95/2018), члана 32. став 4. Одлуке о комуналним делатностима на територији општине Лапово („Службени гласник општине Лапово“, број 19/20), члана 31. став 1. алинеја 7. Одлуке о усклађивању пословања Јавног комуналног стамбеног предузећа „Морава“ Лапово са Законом о јавним предузећима („Службени гласник општине Лапово“, број 13/16 и 3/19) и члана 37. тачка 44. Статута општине Лапово („Службени гласник општине Лапово“, број 2/19), Скупштина општине Лапово на седници одржаној дана 20. септембра 2024. године, донела је

**О Д Л У К У**

**о давању сагласности на Ценовник комуналних услуга**

**Јавног комуналног стамбеног предузећа**

**„Морава“ Лапово**

**Члан 1.**

**ДАЈЕ СЕ САГЛАСНОСТ** на Ценовник комуналних услуга ЈКСП „Морава“ Лапово број 1915-1 од 26. јула 2024. године, који је Надзорни одбор предузећа усвојио Одлуком о усвајању Ценовника комуналних услуга ЈКСП „Морава“ Лапово број 1920-1, на седници одржаној дана 29. јула 2024. године.

**Члан 2.**

Ову одлуку објавити у „Службеном гласнику општине Лапово“.

**О б р а з л о ж е њ е**

Правни основ за доношење ове Одлуке садржан је у члану 69. тачка 3. Закона о јавним предузећима, којим је прописано да ради обезбеђивања заштите општег интереса у јавном предузећу надлежни орган јединице локалне самоуправе даје сагласност на тарифу (одлуку о ценама, тарифни систем и др.) и члану 28. Закона о комуналним делатностима којим је прописано да одлуку о промени цена комуналних услуга доноси вршилац комуналне делатности, а да на одлуку о промени цена комуналних услуга, сагласност даје надлежни орган јединице локалне самоуправе, док је чланом 37. став 1. тачка 44. Статута општине Лапово прописано да Скупштина општине утврђује накнаду за комуналне услуге и даје сагласност на одлуку о промени цена комуналних услуга у складу са Законом и оснивачким актом

Чланом 28. став 4. Закона о комуналним делатностима и чланом 32. став 4. Одлуке о комуналним делатностима на територији општине Лапово је прописано да јединица локалне самоуправе, односно скупштина општине објављује захтев за давање сагласности на одлуку о промени цена комуналних услуга, са образложењем, на огласној табли у седишту јединице локалне самоуправе, као и у електронском облику путем интернета, најмање 15 дана пре доношења одлуке.

На основу наведеног, по спроведеној законом прописаној процедури, донета је одлука као у тексту.

**ПРЕДСЕДНИЦА**

**Мирела Раденковић**